- pba
                                          udskrift
                                               af
                         sø- & handelsrettens dombog
                                         ____________
                                             dom
afsagt den 1. august 2013
h-27-12
                                    dsv road a/s
                                    (advokat rasmus køie)
                                    mod
                                    1) knowsley transport international
                                     (advokat mads poulsen)
                                    2) joartransa uab
                                    (advokat aage krogh)
indledning
denne afgørelse vedrører spørgsmålet om, hvorvidt der er værneting i danmark for det en-
gelske selskab knowsley transport international.
dette spørgsmål er udskilt til særskilt forhandling i medfør af retsplejelovens § 253, stk., 1.
                                                 -2-
påstande
dsv road a/s har nedlagt påstand om, at sagen mod knowsley transport international
fremmes.
knowsley transport international har nedlagt påstand om afvisning.
joartransa uab har nedlagt påstand om, at sagen mod knowsley transport international
fremmes.
oplysningerne i sagen
dsv road a/s (herefter dsv danmark) er blevet sagsøgt som kontraherende fragtfører af en
vareejer i hovedsagen angående en landevejstransport af to gearkasser til vindturbiner. dsv
danmark har under nærværende sag adciteret de to udførende fragtfører.
        dsv danmark havde som kontraherende transportør påtaget sig at forestå transporten
af de to gearkasser fra videbæk i danmark til kerry i irland.
transporten videbæk til liverpool
        joartransa uab (herefter joartransa), der er hjemmehørende i litauen, og knowsley
transport international (herefter knowsley), der er hjemmehørende i england, blev antaget
til at være udførende transportører. der er ikke udstedt fragtdokument for den samlede
transport.
        de to gearkasser blev transporteret af joartransa fra videbæk til esbjerg den 29. marts
2009.
        en søtransportør forestod transporten fra esbjerg til immingham.
        knowsley skulle forestå transporten af de to gearkasser fra immingham til liverpool.
under transporten, ca. 5 min. fra immingham, blev gearkasserne tabt i forbindelse med, at
trækkerenheden og traileren kørte gennem en rundkørsel.
                                                  -3-
knowsleys kontraktforhold til dsv
transporten i england var blevet booket hos knowsley ved en telefax af 31. marts 2011 fra
dsv road limited, ireland (herefter dsv ireland). på telefaxen er angivet bl.a. hjemmesiden
www.dsv.com.ie, at dsv ireland er registreret med momsnummer 4536860d og har compa-
ny no. nf003254.
      den 4. marts 2009 havde dsv road limited, england (herefter dsv england), der er
registeret under no. 03874882 og beliggende i essex, til brug for deres vurdering af, om
knowsley kunne antages som underleverandør, fremsendt dokumentet od24/9/5 ”condi-
tions of contracting out haulage inc. minimum service standards
for hauliers and drivers”, som blandt andet indeholdt de standardkontraktvilkår,
der skulle være gældende for transporterne. disse skulle knowsley underskrive og returne-
re. knowsley underskrev standardbetingelserne den 23. marts 2009.
      af vilkårerne od24/9/5 fremgår det blandt andet, at:
            ”…
            in the absence of any reply from you regarding the
            following items, it will be assumed that by acceptance
            of any future orders from us that you are agreeable
            to the terms and conditions as set out below in re-
            spect of any future subcontracting between us
            1…the terms and conditions of carriage of those goods entrusted to you as
            detailed above can fall either under the cmr convention for the carriage of
            goods by road act, the british international freight association conditions
            2005 or the road haulage association conditions 1998.
            with immediate effect, unless you are otherwise instructed in writing, all
            goods carried out by you will be carried in accordance with the cmr
            convention, and you will be held to successive carrier in accordance with
            the convention, regardless whether a c.m.r. document is issued or not.
            the subcontractor will re-imburse dsv group of companies in respect of
            any loss or damage to the goods…”
endvidere var ”details of sub – contractor’s insurance whilst employed by the dsv group”,
vedlagt med henblik på, at knowsleys forsikringsselskab udfyldte disse. det fremgår heraf,
at policen omfatter ansvar, der ifaldes ifølge reglerne i cmr og rha 1998 (road haulage
association limited, conditions of carriage 1998), men ikke af bifa (british international
freight association) 2005 edition.
                                                     -4-
rha 1998 klausul 16 har følgende værneting- og lovvalgsbestemmelse:”the contract shall be
governed by english law and united kingdom courts alone shall have jurisdiction in any dispute be-
tween the carrier and the customer”.
parternes synspunkter
dsv har gjort gældende, at der mellem dsv danmark og knowsley er indgået en selvstæn-
dig transportaftale om en national vejtransport mellem immingham og liverpool. den aftale,
som knowsley har påberåbt sig, og som er indgået med dsv england er uden betydning i
denne sag. knowsley har bevisbyrden for, at der er indgået en aftale, hvorefter der ikke er
værneting i danmark. begrebet ”group” i ”details of sub-contractor’s insurance whilst
employed by the dsv group” er ikke nærmere defineret. dsv danmark er ikke et dattersel-
skab til dsv england eller dsv irland. de kan måske anses for at være i samme koncern.
selskaberne har individuelle registreringsnumre.
      idet cmr-loven ikke finder anvendelse, kan andre værnetingsbestemmelser finde an-
vendelse. forholdet falder ind under eu-domsforordningen, idet knowsley har hjemsted i
england. der er i medfør af eu-domsforordningen art. 6, stk. 2 værneting i sagen for
knowsley i danmark, idet adcitationssagen ikke er anlagt af dsv danmark for at omgå vær-
netingsregler. der er tale om en reel sag. sø- og handelsretten er dermed rette værneting, jf.
retsplejelovens § 250, stk. 2, nr. 3, jf. § 225, stk. 2, nr. 1.
      der vil indtræde litispendens virkning, hvis sagerne ikke føres ved samme domstol, og
det vil være procesøkonomisk bebyrdende.
      sagen bør derfor fremmes.
knowsley har gjort gældende, at der er indgået en aftale om, hvilke bestemmelser der skal
være gældende i forbindelse med fastlæggelsen af knowsleys værneting.
      det er ubestridt, at der er tale om en national transport i england. knowsley har ho-
vedforretningssted i england. den aftale, som knowsley har indgået om transporten af de to
gearkasser, er en selvstændig transportaftale om en national vejtransport mellem im-
                                                   -5-
mingham og liverpool. aftalen er uafhængig af andre aftaler, som dsv danmark måtte ha-
ve indgået om transporten.
        knowsley fik udleveret et sæt standardbetingelser i forbindelse med, at knowsley blev
godkendt som underleverandør, og disse betingelser finder anvendelse ved fastlæggelsen af
knowsleys værneting. endvidere skal de regelsæt, der er nævnt i forbindelse med tegning af
forsikringspolicen, tillige tages i betragtning. det skema, som knowsley fik udleveret af dsv
england, til brug for tegning af forsikring havde overskriften ”details of sub-contractor’s in-
surance whilst employed by dsv group”. når der her anført ”dsv group”, skal dette for-
stås som dsv koncernen og dermed skal det også være gældende for hele koncernen. der er
intet, der tyder på, at dette kun skulle gælde for en del af dsv group. det er dsv danmark,
der har bevisbyrden for, at de indgåede aftaler ikke finder anvendelse på nærværende trans-
port. denne bevisbyrde er ikke løftet.
        det følger af disse standardbetingelser, at det enten er cmr-loven, bifa 2005 edition
eller rha 1998, der skal være gældende. cmr-loven gælder udelukkende for internationale
transporter. det må derfor i dette tilfælde enten være bifa eller rha 1998, der skal lægges
til grund for vurderingen, fordi der er tale om en national transport. efter pkt. 28 i bifas
standardbetingelser finder engelsk ret anvendelse, og der er udelukkende værneting i eng-
land, hvilket er samstemmende med pkt. 16 i rha 1998.
        cmr-lovens regler om værneting er udtømmende, og de kan ikke suppleres af hver-
ken eu-domsforordningen eller den danske retsplejelov. eu-domsforordningen finder end-
videre ikke anvendelse i denne sag, hvor det er aftalt, at andre bestemmelser skal finde an-
vendelse, jf. u 2010.1186 h. der kan ikke etableres værneting i danmark under henvisning
til, at der er tale om et regreskrav, og at dsv danmark selv har hjemting i danmark.
        i henhold til den aftale, som knowsley har indgået om transporten, er der således vær-
neting i england, og sagen skal derfor afvises.
joartransa har gjort gældende, at værnetingspørgsmålet skal afgøres efter reglerne i eu-
domsforordningens artikel 3, idet knowsley har hjemsted i england, jf. artikel 60.
        spørgsmålet om værneting skal afgøres efter eu-domsforordningens artikel 6, nr. 2.
betingelserne i artikel 6, nr. 2 er opfyldt, idet sagen ikke er anlagt i danmark af omgåelses-
hensyn, men af hensyn til dsv danmark, der er sagsøgt i hovedsagen. adcitationssag med
                                                    -6-
friholdelsespåstand udgør kerneområdet for artikel 6, nr. 2, jf. u 1998.1360 h. retsplejelo-
vens § 250, stk. 2, nr. 1 om værneting i danmark suppleres af eu-domsforordningens artikel
6, nr. 2. kravene i hovedsagen og i adcitationssagen er nært forbundne, der er nedlagt en fri-
holdelsespåstand, og sagerne kan behandles efter de samme processuelle regler, hvorfor de
to sager bør behandles samlet, jf. retsplejelovens § 250. stk. 2, nr. 3.
       sø- og handelsretten er herefter rette værneting, jf. retsplejelovens § 250, stk. 2, nr. 2 og
nr. 3, jf. § 225, stk. 2, nr. 1, og sagen bør herefter fremmes til realitets behandling.
sø- og handelsrettens afgørelse
knowsley er hjemmehørende i england og er antaget til at udføre en national transport mel-
lem immingham og liverpool i england.
       knowsley indgik en selvstændig aftale om at udføre transporten. aftalen var desuden
uafhængig af de øvrige aftaler, som dsv danmark havde indgået om transporten.
        det er ikke i den telefax, hvor transporten blev booket, nærmere angivet, hvilke regel-
sæt der skulle gælde for transporten.
       da intet andet er tilkendegivet ved transportaftalens indgåelse, måtte knowsley have
en berettiget forventning om, at transporten var omfattet af den standardaftale, som var un-
derskrevet i 2009, og som efter sin ordlyd omfatter dsv group og ikke specifikt det engelske
selskab. endvidere er der i standardskemaet til brug for forsikringen alene nævnt dsv
group. ordet ”group” svarer efter almindelig engelsk sprogbrug til koncern. der findes der-
for ikke at være grundlag for at antage, at aftalen fra 2009 udelukkende skulle være gælden-
de i forhold til dsv england. at selskaberne f.eks. har selvstændige momsnumre, kan ikke
ændre herved.
       retten finder herefter, at spørgsmålet om værneting skal afgøres på grundlag af dsvs
standardbetingelser i od24/9/5 og oplysningerne i ”details of sub – contractor’s insurance
whilst employed by the dsv group”.
       idet cmr-loven ikke finder anvendelse, er det rha 1998 pkt. 16, der finder anvendel-
se. efter disse bestemmelser er der værneting i england.
       herefter tages den af knowsley nedlagte påstand om afvisning til følge.
                                              -7-
dsv danmark skal efter sagens udfald betale sagsomkostninger til knowsley. henset til sa-
gens værdi og sagens omfang herunder, at der alene er tale om en formalitetsprocedure, fast-
sættes sagsomkostninger til 15.000 kr.
                                    thi kendes for ret:
sagen afvises.
dsv road a/s skal inden 14 dage betale sagsomkostninger til knowsley transport internati-
onal med 15.000 kr. sagsomkostningsbeløbet forrentes efter rentelovens § 8a.
                                      mette christensen
                                           (sign.)
                                       ___ ___ ___
                             udskriftens rigtighed bekræftes
                                 sø- og handelsretten, den
